
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1035 


7 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση Ειδικής Παροχής του Άρθρου 14 του Ν. 
3016/2002 στους Πολιτικούς Υπαλλήλους του 

Υπουργείου Εθνικής Άμυνας. 1 

Χορήγηση Ειδικής Παροχής του Άρθρου 14 του Ν. 
3016/2002 στους Πολιτικούς Υπαλλήλους των Νο¬ 
μικών Προσώπων Δημοσίου Δικαίου που εποπτεύ¬ 
ονται από το Υπουργείο Εθνικής Άμυνας. 2 


Διόρθωση Αποφάσεωντου Υπουργού Εθνικής Άμυνας 
με θέμα την Κύρωση των καταρτισθέντων Πινάκων 
Αγωνιστών Εθνικής Αντίστασης από τις Πρωτοβάθ¬ 
μιες Επιτροπές Κρίσεως των άρθρων 9 Π.Δ.379/83, 

7 Ν.2320/95 και 4 Ν.2703/99. 3 

Άδεια λειτουργίας τμημάτων του συστήματος μετα¬ 
φοράς φυσικού αερίου της ΔΕΠΑ Α.Ε. (αγωγός 
υψηλής πίεσης από το Στρίφι Ελευσίνας μέχρι την 


Αγ. Τριάδα Μεγάρων, υποθαλάσσιος δίδυμος αγω¬ 
γός Αγ. Τριάδα Μεγάρων - Ν. Ρεβυθούσα, μετρητι- 
κός/ρυθμιστικός σταθμός Αγ. Τριάδας Μεγάρων II- 
3020 και μετρητικός/ρυθμιστικός σταθμός Νότιας 

Λάρισας υ-2530). 4 

Τροποποίηση Επιτροπής Παρακολούθησης, Πιστο¬ 
ποίησης & Παραλαβής του έργου του ΕΑΙΤΥ για τη 
Μηχανοργάνωση του Ποινικού Μητρώου του 

Υπουργείου Δικαιοσύνης. 5 

Ανάθεση της αποτίμησης του δικαιώματος σύστασης 
νέων αθλητικών εταιρειών κατά το άρθρο 17παρ. 5 

του Ν.2947/2001 . 6 

Απόκτηση Ελληνικής Ιθαγένειας του ομογενούς Σαρ- 

κισιάν (επώνυμο) Ρόμπερτ (κ. όνομα). 7 

Απόκτηση Ελληνικής Ιθαγένειας της ομογενούς Σαρ- 

κισιάν (επώνυμο) Μεντέα (κ. όνομα). 8 

Απόκτηση Ελληνικής Ιθαγένειας της ομογενούς Σαρ- 

κισιάν (επώνυμο) Ρουζάνα (κ. όνομα). 9 

Σύσταση Διαδημοτικής διαχείρισης ΧΥΤΑ. 10 

Χορήγηση άδειας άσκησης επαγγέλματος Κοινωνικού 

Λειτουργού στην Κοράκη Μαρία του Ματθαίου. 11 

Χορήγηση άδειας άσκησης επαγγέλματος Κοινωνικού 
Λειτουργού στην Μακραχλή Κωνσταντίνα του Κων¬ 
σταντίνου . 12 


ΑΠΟΦΑΣΕΙΣ 

Αριθ. 2/41890/0022 (1) 

Χορήγηση Ειδικής Παροχής του Άρθρου 14 του Ν. 
3016/2002 στους Πολιτικούς Υπαλλήλους του Υπουρ¬ 
γείου Εθνικής Άμυνας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

β. Τις διατάξεις του άρθρου 1 του Ν. 3029/2002 «Με¬ 
ταρρύθμιση συστήματος κοινωνικής ασφάλισης», σύμ¬ 
φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 

γ. Την από 20.8.2001 Ειδική Συλλογική Συμφωνία μετά 
του Ελληνικού Δημοσίου και της ΠΟΕ ΥΕΘΑ. 

δ. Την 2/27895/0022/2.7.2002 Κοινή Υπουργική Απόφα¬ 
ση «Αύξηση Νοσοκομειακού Επιδόματος της παρ. 7 του 
άρθρου 8 του Ν. 2470/97». 

ε. Την 29492/31.10.2001 Απόφαση Πρωθυπουργού και 
Υπουργού Εθνικής Άμυνας «Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας (ΦΕΚ Β' 1483), όπως τροποποιήθηκε με την Φ. 
420/126/61771/Σ. 435/23.8.99 όμοια Απόφαση (ΦΕΚ Β' 
1720). 

στ. Την 1100383/1330/0006Α/31.10.2001 Απόφαση 
Πρωθυπουργού και Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ ΒΊ 485). 

ζ. Το γεγονός ότι η παροχή του άρθρου 14 του Ν. 
3016/2002 καταβάλλεται σε όσους υπαλλήλους του Δη¬ 
μοσίου και των ΝΠΔΔ δεν λαμβάνουν άλλου είδους μι- 
σθολογικές παροχές. 

η. Το γεγονός ότι από την απόφαση αυτή προκαλείται 
δαπάνη που βαρύνειτον Προϋπολογισμό του Υπουργείου 
Εθνικής Άμυνας, ΚΑΕ 0267, 0367 και ανέρχεται στο ποσό 
των22.313.700ευρώ (ΓΕΣ: ΕΦ 11-200,11.617.000€, ΓΕΝ: 
ΕΦ 11-300 3.717.000 €, ΓΕΑ: ΕΦ 11-410, 6.816.000 €, 
ΓΔΑΕ: ΕΦ 11-130,108.000 €, ΓΔΑΒΕ: ΕΦ 11-170 24.000 €, 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΜΥ: ΕΦ 11-690, 31.700 €) για το τρέχον οικονομικό έτος 
και 29.760.000 ευρώ περίπου για καθένα από τα επόμενα 
έτη, αποφασίζουμε: 

1. Τη χορήγηση μηνιαίας ειδικής παροχής: 

α. Στους πολιτικούς υπαλλήλους του Υπουργείου Εθνι¬ 
κής Άμυνας, πλην των υπαλλήλων των στρατιωτικών νο¬ 
σοκομείων, μονίμους και με σύμβαση εργασίας ιδιωτικού 
δικαίου, των οποίων οι αποδοχές διέπονται από τις διατά¬ 
ξεις του Ν. 2470/1997. 

β. Στους αποσπασμένους ή τοποθετούμενους από άλ¬ 
λα Υπουργεία, ΟΤΑή λοιπά ΝΠΔΔ. 

2. Το ύψος της ειδικής παροχής ορίζεται σε 88 ευρώ 
από 1.1.2002 και σε 176 ευρώ από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις, εκτός των κα- 
ταβαλλομένων από συμμετοχή σε συλλογικά όργανα 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός 
του Υπουργείου Εθνικής Άμυνας και λαμβάνουν αντί¬ 
στοιχα επιδόματα ή αποζημιώσεις με οποιαδήποτε μορ¬ 
φή, τα οποία αθροιστικώς υπερβαίνουν το ποσό της ει¬ 
δικής παροχής, δεν δικαιούνται αυτή. Σε περίπτωση 
που τα εν λόγω επιδόματα και αποζημιώσεις υπολείπο¬ 
νται της ειδικής παροχής της παραγράφου 1 της πα¬ 
ρούσας, τότε καταβάλλεται η εκάστοτε προκύπτουσα 
σχετική διαφορά. 

5. Η κατάτα ως άνω χορηγούμενη ειδική παροχή δεν κα¬ 
ταβάλλεται για όσο διάστημα οι υπάλληλοι είναι σε άδεια 
άνευ αποδοχών και σε κάθε άλλη ειδική άδεια, πλην των 
θεσμοθετημένων αδειών (κανονική, εκπαιδευτική, άδεια 
κύησης και λοχείας κ.λπ.), σε διαθεσιμότητα ή αργία, κα¬ 
θώς και σε αναρρωτική άδεια πλην αυτής που χορηγείται 
από Δημόσια Νοσοκομεία, Κέντρα Υγείας του Δημοσίου, 
Πανεπιστημιακές Κλινικές, νοσηλευτικούς σχηματισμούς 
του ΙΚΑ και ιδιωτικές κλινικές, εφόσον έχει προηγηθεί νο¬ 
σηλεία σε αυτές που αποδεικνύεται από σχετικά παρα¬ 
στατικά στοιχεία (εισαγωγή, εξιτήριο, κ.λπ). 

6. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λό¬ 
γω συνδικαλιστικών υποχρεώσεων ή λόγω άσκησης κα¬ 
θηκόντων Προέδρων, Δημοτικών ή Κοινοτικών Συμβου¬ 
λίων ή Προέδρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και με τα αναφερό- 
μενα στην παράγραφο β του σκεπτικού της παρούσας, 
υπόκειται στις συνήθεις κρατήσεις των επιδομάτων. Επί¬ 
σης, συνεντέλλεται με τις μηνιαίες αποδοχές των υπαλ¬ 
λήλων. 

8. Απάτη δημοσίευση της παρούσας, παύει η ισχύς της 
2/46879/0022/30.6.2000 ΚΥΑ. Επίσης, παύει η ισχύς κάθε 
άλλης απόφασης, κατά το μέρος που ρυθμίζει διαφορετι¬ 
κά τα αναφερόμενα στην παρούσα απόφαση θέματα. 

Η απόφαση αυτή, που ισχύει από 1.1.2002, να δημοσι- 
ευθεί στην Εφημερίδα της Κυβερνήσεως. 

Αθήνα, 30 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΦΛΩΡΙΔΗΣ Λ. ΑΠΟΣΤΟΛΙΔΗΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


Αριθ. 2/38835/0022 (2) 

Χορήγηση Ειδικής Παροχής του Άρθρου 14 του Ν. 
3016/2002 στους Πολιτικούς Υπαλλήλους των Νομι¬ 
κών Προσώπων Δημοσίου Δικαίου που εποπτεύονται 
από το Υπουργείο Εθνικής Άμυνας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

β. Τις διατάξεις του άρθρου 1 του Ν. 3029/2002 «’Με- 
ταρρύθμιση συστήματος κοινωνικής ασφάλισης», σύμ¬ 
φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 

γ. Την 2/27895/0022/2.7.2002 Κοινή Υπουργική Απόφα¬ 
ση «Αύξηση Νοσοκομειακού Επιδόματος της παρ. 7 του 
άρθρου 8 του Ν. 2470/97». 

δ. Την 29492/31.10.2001 Απόφαση Πρωθυπουργού και 
Υπουργού Εθνικής Άμυνας «Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας (ΦΕΚ Β' 1483), όπως τροποποιήθηκε με την υπ’ 
αριθ. Φ. 420/126/61771 /Σ. 435/23.8.99 όμοια Απόφαση 
(ΦΕΚ Β' 1720). 

ε. Την 1100383/1330/0006Α/31.10.2001 Απόφαση Πρω¬ 
θυπουργού και Υπουργού Οικονομικών «Καθορισμός αρ¬ 
μοδιοτήτων των Υφυπουργών Οικονομικών» (ΦΕΚ Β' 
1485). 

στ. Το γεγονός ότι η παροχή του άρθρου 14 του Ν. 
3016/2002 καταβάλλεται σε όσους υπαλλήλους του Δη¬ 
μοσίου και των ΝΠΔΔ δεν λαμβάνουν άλλου είδους μι- 
σθολογικές παροχές. 

ζ. Το γεγονός ότι από την απόφαση αυτή προκαλείται 
δαπάνη που βαρύνει τον Προϋπολογισμό του κάθε νομι¬ 
κού προσώπου, ΚΑΕ 0265 και ανέρχεται στο ποσό των 
198.000 ευρώ για το τρέχον οικονομικό έτος και 264.000 
ευρώ περίπου για τα επόμενα έτη, αποφασίζουμε: 

1. Τη χορήγηση μηνιαίας ειδικής παροχής: 

α. Στους πολιτικούς υπαλλήλους των Νομικών Προσώ¬ 
πων Δημοσίου Δικαίου που εποπτεύονται από το Υπουρ¬ 
γείο Εθνικής Άμυνας, πλην των υπαλλήλων του ΝΙΜΤΣ, 
μονίμους και με σύμβαση εργασίας ιδιωτικού δικαίου, των 
οποίων οι αποδοχές διέπονται από τις διατάξεις του Ν. 
2470/1997. 

β. Στους αποσπασμένους ή τοποθετούμενους από άλ¬ 
λα Υπουργεία, ΟΤΑ ή λοιπά ΝΠΔΔ. 

2. Το ύψος της ειδικής παροχής ορίζεται σε 88 ευρώ 
από 1.1.2002 και σε 176 ευρώ από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις, εκτός των κα- 
ταβαλλομένων από συμμετοχή σε συλλογικά όργανα 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός 
των Νομικών Προσώπων Δημοσίου Δικαίου της παρα¬ 
γράφου 1 α'της παρούσας και λαμβάνουν αντίστοιχα επι¬ 
δόματα ή αποζημιώσεις με οποιαδήποτε μορφή, τα οποία 
αθροιστικώς υπερβαίνουν το ποσό της ειδικής παροχής, 
δεν δικαιούνται αυτή. Σε περίπτωση που τα εν λόγω επι¬ 
δόματα και αποζημιώσεις υπολείπονται της ειδικής παρο- 

χής της παραγράφου 1 της παρούσας, τότε καταβάλλε¬ 
ται η εκάστοτε προκύπτουσα σχετική διαφορά. 

5. Η κατά τα ως άνω χορηγούμενη ειδική παροχή δεν 
καταβάλλεται για όσο διάστημα οι υπάλληλοι είναι σε 
άδεια άνευ αποδοχών και σε κάθε άλλη ειδική άδεια 
πληντων θεσμοθετημένων αδειών (κανονική, εκπαιδευ¬ 
τική, άδεια κύησης και λοχείας κ.λπ.), σε διαθεσιμότητα 
ή αργία καθώς και σε αναρρωτική άδεια πλην αυτής που 
χορηγείται από Δημόσια Νοσοκομεία, Κέντρα Υγείας 
του Δημοσίου, Πανεπιστημιακές Κλινικές, νοσηλευτι¬ 
κούς σχηματισμούς του ΙΚΑ και ιδιωτικές κλινικές, εφό¬ 
σον έχει προηγηθεί νοσηλεία σε αυτές που αποδεικνύε- 
ται από σχετικά παραστατικά στοιχεία (εισαγωγή, εξι¬ 
τήριο, κλπ). 

6. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λό¬ 
γω συνδικαλιστικών υποχρεώσεων ή λόγω άσκησης κα¬ 
θηκόντων Προέδρων, Δημοτικών ή Κοινοτικών Συμβου¬ 
λίων ή Προέδρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και με τα αναφερό- 
μενα στην παράγραφο β του σκεπτικού της παρούσας, 
υπόκειται στις συνήθεις κρατήσεις των επιδομάτων. Επί¬ 
σης, συνεντέλλεται με τις μηνιαίες αποδοχές των υπαλ¬ 
λήλων. 

8. Η ειδική παροχή της παραγράφου 1 της παρούσας 
καταβάλλεται χωρίς περαιτέρω αύξηση τυχόν επιχορή¬ 
γησης των νομικών προσώπων από τον Κρατικό Προϋπο¬ 
λογισμό. 

9. Από τη δημοσίευση της παρούσας παύει η ισχύς της 
2/46879/0022/30.6.2000 ΚΥΑ. Επίσης, παύει η ισχύς κάθε 
άλλης απόφασης, κατά το μέρος που ρυθμίζει διαφορετι¬ 
κά τα αναφερόμενα στην παρούσα απόφαση θέματα. 

10. Η απόφαση αυτή, που ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 30 Ιουλίου 2002 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΦΛΩΡΙΔΗΣ Λ. ΛΩΤΙΔΗΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 
-♦- 

Αριθ.Φ.454.1/43/143971 (3) 

Διόρθωση Αποφάσεωντου Υπουργού Εθνικής Άμυνας με 
θέμα την Κύρωση των καταρτισθέντων Πινάκων Αγω¬ 
νιστών Εθνικής Αντίστασης από τις Πρωτοβάθμιες 
Επιτροπές Κρίσεως των άρθρων 9 Π.Δ.379/83, 7 
Ν.2320/95 και 4 Ν.2703/99. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 12τουΝ. 1285/82 «Για την 
αναγνώριση της Εθνικής Αντίστασης του Ελληνικού Λαού 
εναντίοντων στρατευμάτων κατοχής 1941-1944» (ΦΕΚ Α' 
115). 

β. Τις διατάξεις του Π.Δ. 379/83 «Επέκταση ευεργετη¬ 
μάτων ΑΝ 971/1949 σε αγωνιστές της Εθνικής Αντίστα¬ 
σης και λοιπούς δικαιούχους» (ΦΕΚ Α' 136). 

γ. Τις διατάξεις του Ν. 2292/95 «Οργάνωση και Λει¬ 
τουργία Υπουργείου Εθνικής Άμυνας και έλεγχος των 
Ενόπλων Δυνάμεων και άλλες Διατάξεις» (ΦΕΚ Α' 35). 


δ. Τις διατάξεις των άρθρων 6 και 7 του Ν.2320/95 «Αύ¬ 
ξηση των συντάξεων του Δημοσίου κατά το έτος 1995, 
ρύθμιση συνταξιοδοτικών και ασφαλιστικών θεμάτων και 
επαναχορήγηση των συντάξεων αγωνιστών Εθνικής Αντί¬ 
στασης» (ΦΕΚΑ' 133). 

ε. Τις διατάξεις του άρθρου 4 του Ν. 2703/99 «Αναπρο¬ 
σαρμογή συντάξεων συνταξιούχων μελών Δ.Ε.Π. των 
Α.Ε.Ι., Ε.Π. των Τ.Ε.Ι., γιατρών Ε.Σ.Υ. και διπλωματικών 
υπαλλήλων, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚΑ'72). 

στ. Την 29492 Απόφαση Πρωθυπουργού και Υπουργού 
Εθνικής Αμυνας "Ανάθεση αρμοδιοτήτων Υπουργού 
Εθνικής Άμυνας στους Υφυπουργούς Εθνικής Άμυνας” 
(ΦΕΚ Β'1483/31.10.01) 

ζ. Το γεγονός ότι τυχόν προκαλούμενη από τις διατά¬ 
ξεις της παρούσας Οικονομική επιβάρυνση έχει συνυπο- 
λογισθεί εις την συνολική τοιαύτη προκαλούμενη από τις 
διατάξεις των Ν. 2320/95 και 2703/99 και 
η. Την από 16 Ιουλίου 02 εισήγηση της ΔΕΠΑΘΑ/ΕΠΥΕ- 
ΘΑ., αποφασίζουμε: 

1. Διορθώνουμε τις παρακάτω Αποφάσεις του Υπουρ¬ 
γού Εθνικής Άμυνας με τις οποίες κυρώθηκαν πίνακες 
αναγνωρισθέντων Αγωνιστών Εθνικής Αντίστασης από 
τις επιτροπές των άρθρων 9,11 του Π.Δ. 379/83, 7 του 
Ν.2320/95 και 4 του Ν. 2703/99, ως προς τα λανθασμένα 
στοιχεία που αφορούν τους παρακάτω αγωνιστές Εθνι¬ 
κής Αντίστασης, κατά Νομαρχιακή Αυτοδιοίκηση: 
Νομαρχιακή Αυτοδιοίκηση Λασιθίου 
Την Φ.454.1/13/140561/24.1.2002 Απόφαση (Πράξη 
Νομαρχιακής Αυτοδιοίκησης Λασιθίου υπ' αριθ. 1/01) ως 
προς την εγγραφή στον αύξοντα αριθμό 54. Το εσφαλμέ¬ 
νο «Χριστουλάκης Μενέλαος» αντικαθίσταται με το ορθό 
«Χριστούλης Μενέλαος». 

Νομαρχιακή Αυτοδιοίκηση Αργολίδος. 

Την Φ.454.1/164/134413/25.9.2000 Απόφαση (Πράξη 
Νομαρχιακής Αυτοδιοίκησης Αργολίδος υπ'αριθ. 94/00): 

α. Ως προς την εγγραφή στον αύξοντα αριθμό 5.Το 
εσφαλμένο "Νουτσουράκης Γεώργιος” αντικαθίσταται 
με το ορθό "Κουτσουράκης Γεώργιος”. 

β. Ως προς την εγγραφή στον αύξοντα αριθμό 106. Το 
εσφαλμένο "Ντεβάς Δημήτριος 11 αντικαθίσταται με το ορ¬ 
θό "Ντεβές Δημήτριος". 

Νομαρχιακή Αυτοδιοίκηση Πέλλης 
ΤηνΦ. 670/1076/454166/10.9.1984 Απόφαση (Πράξεις 
Νομαρχιακής Αυτοδιοίκησης Πέλλης υπ’ αριθ. 21/84 και 
196/02) ως προς την εγγραφή στον αύξοντα αριθμό 114 
και καθ’ ό μέρος αφορά την λήξη του αναγνωρισθέντος 
χρόνου. Το εσφαλμένο ” Έως Οκτ 1944” αντικαθίσταται 
με το ορθό ” Έως 1η Νοε 1944 ”. 

Νομαρχιακή Αυτοδιοίκηση Αθηνών-Πειραιώς,Νομαρ¬ 
χία Αθηνών 

Την Φ.454.1/23/141629/21.3.2002 Απόφαση (Πράξη 
Νομαρχίας Αθηνών υπ’αριθ. 14/01): 

α. Ως προς την εγγραφή στον αύξοντα αριθμό 13. Το 
εσφαλμένο ” Παλιού Αντιγόνη ” αντικαθίσταται με το ορ¬ 
θό ” Παλαιού Αντιγόνη ”. 

β. Ως προς την εγγραφή στον αύξοντα αριθμό 14. Το 
εσφαλμένο ” Παλιός Θεοφάνης ” αντικαθίσταται με το 
ορθό ’’ Παλαιός Θεοφάνης ”. 

γ. Ως προς την εγγραφή στον αύξοντα αριθμό 15. Το 
εσφαλμένο "Παπακωνσταντίνος Κωνσταντίνος” αντικα¬ 
θίσταται με το ορθό "Παπακωνσταντίνου Κωνσταντί¬ 
νος”. 

Νομαρχιακή Αυτοδιοίκηση Δράμας-Καβάλας-=άν- 
θης,Νομαρχιακό Διαμέρισμα Δράμας 

1) Την Φ.670/1864/457636/26.2.1985 Απόφαση ( Πρά¬ 
ξεις Νομαρχιακού Διαμερίσματος Δράμας υπ’ αριθ. 17/84 
και 75/90) ως προς την εγγραφή στον αύξοντα αριθμό 9. 
Το εσφαλμένο ” Μανώλης Κων/νοςτου Ευσταθίου και της 
Αικατερίνης, γεν. το 1920 στη Μεγάρχη Τρικάλων ” δια¬ 
γράφεται κατόπιντης παραπάνω δευτέρας πράξεως ακυ¬ 
ρωτικής της πρώτης,λόγω αναρμοδιότητος της οικείας 
Επιτροπής, καθότι ο ανωτέρω κατά τη συμμετοχήτου στη 
Εθνική Αντίσταση ανήκε στα Σώματα Ασφαλείας ,της αρ- 
μοδιότητος ταύτης ανηκούσης στο ΥΠΕΘΑ.- 

2) Την Φ.670/2226/563881/20.6.1985 Απόφαση (Πρά¬ 
ξεις Νομαρχιακού Διαμερίσματος Δράμας υπ’ αριθ.27/85 
και 75/90) ως προς την εγγραφή στον αύξοντα αριθμό 6. 
Το εσφαλμένο ” Μασχαλίδης Παναγιώτηςτου Ευσταθίου 
και της Ευφροσύνης, γεννηθείς το 1920 στην Ρωσία ” δια¬ 
γράφεται με το αιτιολογικόν της προηγουμένης παρα¬ 
γράφου. 

Νομαρχιακή Αυτοδιοίκηση Ιωαννίνων 

1) Την Φ.454.1/324/479231/7.9.1988 Απόφαση (Πρά¬ 
ξεις Νομαρχιακής Αυτοδιοίκησης Ιωαννίνων υπ’ αριθ. 
8/88 και 29/01) ως προς την εγγραφή στον αύξοντα αριθ¬ 
μό 122 και καθ’ ό μέρος αφορά την αναγνωρισθείσα ιδιό¬ 
τητα. Το εσφαλμένο «ΜΕΜΟΝΩΜΕΝΟΣ ΑΓΩΝΙΣΤΗΣ» 
αντικαθίσταται με το ορθό ’ΌΜΗΡΙΑ”. 

2) Την Φ.454.1/70/108242/25.6.1999 Απόφαση ( Πράξη 
Νομαρχιακής Αυτοδιοίκησης Ιωαννίνων 79/97) ως προς 
την εγγραφή στον αύξοντα αριθμό 431. Το εσφαλμένο ” 
Λάζος Αλκιβιάδης του Νικολάου και της Αλεξάνδρας ” 
αντικαθίσταται με το ορθό ” Ζάζος Αλκιβιάδης του Νικο¬ 
λάου και της Ουρανίας”. 

2. Κατά τα λοιπά οι παραπάνω αποφάσεις εξακολου¬ 
θούν να ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

Αριθ. Δ3/Α/1517 (4) 

Άδεια λειτουργίας τμημάτων του συστήματος μεταφο¬ 
ράς φυσικού αερίου της ΔΕΠΑ Α.Ε. (αγωγός υψηλής 
πίεσης από το Στρίφι Ελευσίνας μέχρι την Αγ. Τριάδα 
Μεγάρων, υποθαλάσσιος δίδυμος αγωγός Αγ. Τ ριάδα 
Μεγάρων - Ν. Ρεβυθούσα, μετρητικός/ρυθμιστικός 
σταθμός Αγ. Τριάδας Μεγάρων υ-3020 και μετρητι- 
κός/ρυθμιστικός σταθμός Νότιας Λάρισας υ-2530). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την απόφαση με αριθμό Δ3/Φ.6.4/12847/1.6.94 (ΦΕΚ 
443/Β/13.6.94) του Υπουργείου Βιομηχανίας, Ενέργειας 
και Τεχνολογίας, με την οποία χορηγήθηκε άδεια εγκατά¬ 
στασης του συστήματος μεταφοράς φυσικού αερίου 
(αγωγός, κλάδοι και υπέργειες εγκαταστάσεις φυσικού 
αερίου) πληντου κλάδου Λαυρίου, της Δ.ΕΠ.Α. Α.Ε. από 
τα ελληνοβουλγαρικά σύνορα μέχρι τις εγκαταστάσεις 
της νήσου Ρεβυθούσας. 

2. Τις αποφάσεις με αριθμούς Δ3/Α/9285/29.5.98 (ΦΕΚ 
603/Β/16.6.98) και Δ3/Α/8678/7.6.99 (ΦΕΚ 1252/Β/ 


17.6.99) του Υπουργείου Ανάπτυξης, με τις οποίες παρα- 
τάθηκε η ισχύς της προαναφερομένης απόφασης. 

3. Τις αιτήσεις με αριθμούς 62/24.1.2002 και 
263/11.7.02 (αριθ. πρωτ. Υπουργείου Ανάπτυξης 
1517/30.1.02 και 10758/16.7.02 αντίστοιχα) της ΔΕΠΑ 
Α.Ε., με τις οποίες η εταιρεία έχει ζητήσει την χορήγηση 
αδείας λειτουργίας των εξής τμημάτων του συστήματος 
μεταφοράς φυσικού αερίου: 

α) τμήμα κυρίου αγωγού υψηλής πίεσης από το Στρίφι 
(Πάτημα) Ελευσίνας μέχρι την Αγ. Τριάδα Μεγάρων, 

β) υποθαλάσσιος αγωγός (δίδυμος) Αγ. Τριάδα Μεγά¬ 
ρων- Ν. Ρεβυθούσα, 

γ) μετρητικός/ρυθμιστικός σταθμός Αγ. Τριάδας Μεγά¬ 
ρων (υ-3020) και 

δ) μετρητικός/ρυθμιστικός σταθμός Νότιας Λάρισας 
(11-2530), των οποίων η κατασκευή ολοκληρώθηκε και 
υπέβαλε τα προς τούτο απαιτούμενα δικαιολογητικά. 

4. Το πιστοποιητικό πυρασφαλείας με αριθμό 

8966/Φ.701.4/2694/6-2-01 της Πυροσβεστικής Υπηρε¬ 
σίας Ελευσίνας, που αναφέρεται στον μετρητικό και ρυθ¬ 
μιστικό σταθμό φυσικού αερίου υ - 3020. 

5. Το πιστοποιητικό πυρασφαλείας με αριθμό 

8595/Φ.701.4/21.12.00 της Πυροσβεστικής Υπηρεσίας 
Λάρισας, που αναφέρεται στον μετρητικό και ρυθμιστικό 
σταθμό φυσικού αερίου υ - 2530. 

6. Την ΚΥΑ με αριθμό 33845/11.5.94 των Υπουργών ΠΕ- 
ΧΩΔΕ και Ανάπτυξης, με την οποία εγκρίθηκαν οι περι¬ 
βαλλοντικοί όροι για τον αγωγό φυσικού αερίου και τους 
κλάδους του πλην του κλάδου Λαυρίου από τα ελληνο- 
βουλγαρικά σύνορα μέχρι τις εγκαταστάσεις της νήσου 
Ρεβυθούσας. 

7. Το έγγραφο με αριθμό 5369/773/28.6.02 της Διεύ¬ 
θυνσης Πολεοδομίας και Περιβάλλοντος της Νομαρχια¬ 
κής Αυτοδιοίκησης Δυτικής Αττικής, που αναφέρεται 
στον τρόπο αποχέτευσης του κτιρίου μετρητικού και ρυθ¬ 
μιστικού σταθμού φυσικού αερίου Αγ. Τριάδας (11-3020). 

8. Το έγγραφο με αριθμό 7874/2000/7-2-01 της Διεύ¬ 
θυνσης Πολεοδομίας και Περιβάλλοντος της Νομαρχια¬ 
κής Αυτοδιοίκησης Λάρισας, που αναφέρεται στον τρόπο 
αποχέτευσης του κτιρίου μετρητικού και ρυθμιστικού 
σταθμού φυσικού αερίου Νότιας Λάρισας (υ-2530). 

9. Την άδεια οικοδομής με αριθμό 130/98του Πολεοδο- 
μικού Γ ραφείου Μεγάρων της Νομαρχίας Δυτικής Αττι¬ 
κής, που αναφέρεται στον μετρητικό και ρυθμιστικό σταθ¬ 
μό φυσικού αερίου υ-3020. 

10. Την άδεια οικοδομής με αριθμό 91/1.4.99 της Νο¬ 
μαρχιακής Αυτοδιοίκησης Λάρισας, που αναφέρεται 
στον μετρητικό και ρυθμιστικό σταθμό φυσικού αερίου υ- 
2530. 

11. Τα πιστοποιητικά τελικής επιθεώρησης της Τυν 
ΗΕϋ_Α3 (Βνντυν) Α.Ε. με αριθμούς: 

-Η-95/201/18-12-95του κυρίου αγωγού υψηλής πίεσης. 

- Η-96/205/24-7-96του υποθαλάσσιου αγωγού Αγ. Τριά¬ 
δα Μεγάρων - Ν. Ρεβυθούσα. 

- Τυν 00019/ΝΟ/ΜΒ/1999/15-12-99 του μετρητικού 
σταθμού Νότιας Λάρισας (υ-2530). 

- Τυν 00016/ΝΟ/ΜΡΤ/1999/25-11-99 του μετρητικού 
σταθμού Αγ. Τράδας (υ-3020). 

Το πιστοποιητικό Ι_Β/ΩΕΡΑ/10637/96/001 των ϋογά’ε. 

Τις υπεύθυνες δηλώσεις της ΔΕΠΑ Α.Ε. που αναφέρο- 
νται στην ασφαλή λειτουργία των υπόψη εγκαταστάσεων 
και στην κατά νόμο επίβλεψη της λειτουργίας και συντή¬ 
ρησής τους. 

12. Τους Νόμους 6422/34 και 2516/97, το Ν.Δ. 241/73, 
τα Β.Δ. 15/21-10-22 και 16/17-3-50, το οποίο τροποποιή¬ 
θηκε και συμπληρώθηκε με το από 24-11/17-12-53 Β.Δ., 
τα Π.Δ. 437/85, 381/89 και 27/96. 

13. Τον Ν. 2115/1993, σύμφωνα με το άρθρο 29 του 
οποίου είναι δυνατό να δοθεί άδεια εγκατάστασης και λει¬ 
τουργίας για κάθε έργο μεταφοράς και αποθήκευσης, μέ¬ 
τρησης και διανομής του φυσικού αερίου, του οποίου η 
ανέγερση και η επέκταση εμπίπτει στην αρμοδιότητα της 
ΔΕΠΑ, κατά παρέκκλιση από κάθε κείμενη διάταξη. 

14. Την απόφαση με αριθμό Δ15/Φ19/2788/13.3.96του 
Υπουργού Ανάπτυξης για μεταβίβαση αρμοδιοτήτων 
στον Γενικό Γραμματέα, η οποία τροποποιήθηκε με την 
απόφαση με αριθμό Δ15/Α/Φ19/21364/96 του Υπουργού 
Ανάπτυξης. 

15. Την από 26.3.97 επιστολή της ΔΕΠΑ Α.Ε. με αριθμ. 
πρωτ. (ΧΡϊ-ΑυΤ-(3ΕΝ-Ι_0 868, στην οποία η εταιρεία ανα- 
φέρεται στα μέτρα πυροπροστασίας που καλύπτουν τον 
κύριο αγωγό υψηλής πίεσης και τις επ’ αυτού εγκαταστά¬ 
σεις των σταθμών βανοστασίων και ξεστροπαγίδων. 

16. Τις από 29.2.02 και 22.4.02 εκθέσεις αυτοψίας. 

17. Το διπλότυπο είσπραξης 156,52 ευρώ (53.334 δρχ.) 
με αριθμό 9768998/3348/28-5-02 της ΔΟΥ Χολαργού. 

18. Το από 26.7.02 εισηγητικό σημείωμα της αρμοδίας 
Υπηρεσίας του Υπουργείου Ανάπτυξης, αποφασίζουμε: 

Χορηγούμε άδεια λειτουργίας αόριστης χρονικής διάρ¬ 
κειας στα εξής τμήματα του συστήματος μεταφοράς φυ¬ 
σικού αερίου της ΔΕΠΑ Α. Ε : 

α) τμήμα κυρίου αγωγού υψηλής πίεσης από το Στρίφι 
(Πάτημα) Ελευσίνας μέχρι την Αγ. Τριάδα Μεγάρων, 

β) υποθαλάσσιος αγωγός (δίδυμος) Αγ. Τριάδα Μεγά¬ 
ρων- Ν. Ρεβυθούσα, 

γ) μετρητικός/ρυθμιστικός σταθμός Αγ. Τριάδας Μεγά¬ 
ρων (υ-3020) και 

δ) μετρητικός/ρυθμιστικός σταθμός Νότιας Λάρισας 
(ΕΙ-2530), σύμφωνα με τις τεχνικές περιγραφές και τα θε¬ 
ωρημένα σχεδιαγράμματα που συνοδεύουν την παρούσα 
απόφαση και με τους παρακάτω όρους και περιορισμούς: 

Η παρούσα άδεια τελεί υπό επανεξέταση σύμφωνα με 
τις διατάξεις της παρ. 6 του άρθρου 13 του Νόμου 
2516/97 (ΦΕΚ 159/Α/8-8-97) και χορηγείται για τις συν¬ 
θήκες λειτουργίας που έχουν πιστοποιηθεί από τους 
Τυν και ϋογά’ε, σύμφωνα μετά συνημμένα πιστοποιητι¬ 
κά. 

Να τηρούνται σε ετοιμότητα όλα τα μέτρα και μέσα πυ¬ 
ροπροστασίας που προβλέπονται από τις εγκεκριμένες 
μελέτες πυροπροστασίας. Τα πιστοποιητικά πυρασφα¬ 
λείας να ανανεώνονται πριν από τη λήξη τους και να προ¬ 
σκομίζονται αντίγραφα στην αρμόδια Υπηρεσία του 
Υπουργείου Ανάπτυξης. 

Να τηρούνται οι όροι που αναφέρονται στην ΚΥΑ έγκρι¬ 
σης περιβαλλοντικών όρων, η οποία πρέπει να ανανεώνε¬ 
ται πριν από τη λήξη της και να προσκομίζεται αντίγραφο 
στην αρμόδια Υπηρεσία του Υπουργείου Ανάπτυξης. 

Η παρακολούθηση της λειτουργίας των εγκαταστάσε¬ 
ων και ιδιαίτερα η συντήρησή τους να γίνεται σύμφωνα με 
τους διεθνείς κανονισμούς που ισχύουν για παρόμοια συ- 
στήματα μεταφοράς φυσικού αερίου και που έχουν προ¬ 
διαγράφει στη μελέτη του έργου. 

Να τηρούνται οι όροι και προϋποθέσεις που αναφέρο- 
νται στα πιστοποιητικά των ϋογά’ε και Τυν. 

Η επίβλεψη της λειτουργίας όλων των εγκαταστάσεων 
του συστήματος μεταφοράς φυσικού αερίου να γίνεται 


από πρόσωπα που έχουν άλατα απαιτούμενα από τον Νό¬ 
μο προσόντα. 

Το Υπουργείο Ανάπτυξης διατηρεί το δικαίωμα να επι¬ 
βάλλει την εκτέλεση μεταρρυθμίσεων στις εγκαταστά¬ 
σεις, σε κάθε περίπτωση που θα διαπιστωθεί ότι τούτο εί¬ 
ναι αναγκαίο για να εκπληρωθούν οι επιδιωκόμενοι σκο¬ 
ποί που προβλέπονται από το άρθρο 2 του από 
15.10.1922 Β.Δ. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, άν από άλλες διατάξεις προκύπτει αντίστοιχη υπο¬ 
χρέωσή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου 2002 

Ο Γ ενικός Γ ραμματέας Υπουργείου Ανάπτυξης 
ΓΕΩΡΓΙΟΣ ΑΓΡΑΦΙΩΤΗΣ 

-♦- 

Αριθ. 120836 (5) 

Τροποποίηση Επιτροπής Παρακολούθησης, Πιστοποίη¬ 
σης & Παραλαβής του έργου του ΕΑΙΤΥ για τη Μηχα¬ 
νοργάνωση του Ποινικού Μητρώου του Υπουργείου 
Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του Ν.2362/1995 (ΦΕΚ 247/Α/1995) «Περί Δημοσίου 
Λογιστικού Ελέγχου των δαπανών του Κράτους και άλλες 
διατάξεις». 

β) του άρθρου 5 παρ.6 του Ν.2408/1996 (ΦΕΚ 
104/Α/1996) «Τροποποίηση διατάξεων του Ποινικού Κώ¬ 
δικα, του Κώδικα Ποινικής Δικονομίας, του Κώδικα Βασι¬ 
κών Κανόνων για τη μεταχείριση των κρατουμένων και άλ¬ 
λες διατάξεις» 

γ) του άρθρου 19 Παρ. 5 του Ν. 2470/1997 (ΦΕΚ 
40/Α/1997) «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις» 

δ) του άρθρου 29 Ατού Ν. 1558/1985 (ΦΕΚ 137/Α/1985) 
«Κυβέρνηση και Κυβερνητικά Όργανα», όπως προστέθη¬ 
κε με το άρθρο 27 του Ν. 2081/92 (ΦΕΚ 154/Α/1992) και 
αντικαταστάθηκε με το άρθρο 1 του Ν. 2469/97 (ΦΕΚ 
38/Α/1997), 

ε) του άρθρου 40 του Ν.849/1978 (ΦΕΚ 232/Α/1978) 
«Περί παροχής κινήτρων για την ενίσχυση της περιφερει¬ 
ακής και οικονομικής ανάπτυξης της χώρας», όπως ισχύ¬ 
ει. 

στ) του Π.Δ. 36/2000 (ΦΕΚ 29/Α/2000) «Οργανισμός 
Υπουργείου Δικαιοσύνης». 

ζ) Τις αποφάσεις αρ. πρωτ. 105130/27.06.2002 «Αποδο¬ 
χή παραίτησης του Γενικού Γραμματέα του Υπουργείου 
Δικαιοσύνης» και 110974/04.07.2002 «Διορισμός του Γε¬ 
νικού Γ ραμματέα του Υπουργείου Δικαιοσύνης». 

2. Την ανάγκη συγκρότησης Επιτροπής για την πιστο¬ 
ποίηση του έργου του ΕΑΙΤΥ για τη Μηχανοργάνωση του 
Ποινικού Μητρώου του Υπουργείου Δικαιοσύνης, σύμ¬ 
φωνα με την παράγραφο 8 του παραρτήματος 1 της 
αριθμ. 22440/2002 σύμβασης, αποφασίζουμε: 

Τροποποιούμε την 26817/27.02.2002 απόφασή μας ως 
ακολούθως: 




14134 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Ιωάννη Γαβρίλη, Γενικό Γραμματέα του Υπουργείου 
Δικαιοσύνης , ως Πρόεδρο, 

β) Θεοδόση Πανάϊκα, οικονομολόγο, συνεργάτη του 
Υπουργού Δικαιοσύνης, ως μέλος, 

γ) Ελένη Κουκοπούλου, Προϊσταμένη της Διεύθυνσης 
Οικονομικού της Κ.Υ.Υ.Δ., ως μέλος, 

δ) Αθανάσιο Παναγιωτόπουλο, Προϊστάμενο του Αυτο¬ 
τελούς Τμήματος Ποινικού Μητρώου της Κ.Υ.Υ.Δ., ως μέ¬ 
λος, 

ε) Γεώργιο Δόνο, Ειδικό Επιστήμονα της Κ.Υ.Υ.Δ., ως 
μέλος. 

Γραμματέα της Επιτροπής ορίζουμε τον Αθανάσιο 
Μπακογιώργο, υπάλληλο της Κ.Υ.Υ.Δ. με αναπληρώτρια 
την Ουρανία Ρομποτή υπάλληλο της Κ.Υ.Υ.Δ. 

Αντικείμενο του έργου της Επιτροπής Παρακολούθησης, 
Πιστοποίησης & Παραλαβής είναι η πιστοποίηση της εξέλι¬ 
ξης του έργου βάσει των τριμηνιαίων αναφορών του Τεχνι¬ 
κού Συμβούλου και η εισήγηση προς τον Υπουργό Δικαιο¬ 
σύνης για την τριμηνιαία καταβολή του τιμήματος, σύμφω¬ 
να με τα οριζόμενα στα άρθρα 5 και 6 της σύμβασης. 

Η Επιτροπή Παρακολούθησης, Πιστοποίησης & Παρα¬ 
λαβής θα συγκαλείται και θα συνεδριάζει μετά την παρά¬ 
δοση των τριμηνιαίων αναφορών από τον Τεχνικό Σύμ¬ 
βουλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 20686 (6) 

Ανάθεση της αποτίμησης του δικαιώματος σύστασης νέ¬ 
ων αθλητικών εταιρειών κατά το άρθρο 17 παρ. 5 του 
Ν.2947/2001 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παραγράφου 5 του άρθρου 17 του 
Ν.2947/2001 «Θέματα Ολυμπιακής Φιλοξενίας, Έργων, 
Ολυμπιακής Υποδομής και άλλες διατάξεις». 

2. Τις ρυθμίσεις της 1742/16.7.2002 (ΦΕΚΒ' 900) κοινής 
απόφασης των Υπουργών Οικονομίας και Οικονομικών, 
Ανάπτυξης και Πολιτισμού «Ρύθμιση Θεμάτων των άρ¬ 
θρων 46 Α των Ν. 1892/1990». 

3. Την κοινή απόφαση του Πρωθυπουργού και του 
Υπουργού Οικονομίας και Οικονομικών 1100383/1330/Α' 
0006/31.10.2001 «Ανάθεση αρμοδιοτήτων στους Υφυ¬ 
πουργούς Οικονομίας και Οικονομικών» (ΦΕΚ Β' 
1485/31.10.2001). 

4. Την κοινή απόφαση του Πρωθυπουργού και του 
Υπουργού Πολιτισμού 8334/30.10.2001 «Ανάθεση αρμο¬ 
διοτήτων στους Υφυπουργούς Πολιτισμού» (ΦΕΚ Β' 
1479/31.10.2001) 

5. Το γεγονός ότι η έκδοση της κοινής αυτής απόφασης 
δεν συνεπάγεται δαπάνη σε βάρος του Δημοσίου, απο¬ 
φασίζουμε: 

Α. 1. Η αποτίμηση του δικαιώματος σύστασης νέας 
αθλητικής εταιρείας και του λοιπού ενεργητικού των υπό 
εκκαθάριση (άρθρο 46α Ν.1892/1990 σε συνδυασμό με 
άρθρο 17, παρ. 5 Ν.2947/2001) ανωνύμων αθλητικών 


εταιρειών θα διενεργηθεί από τις εξής ανώνυμες εταιρεί¬ 
ες, που ορίζονται χρηματοοικονομικοί σύμβουλοι - εκτι¬ 
μητές, σύμφωνα με την υπ’ αριθμόν 17422/02.07.2002 
κοινή υπουργική απόφαση των Υφυπουργών Οικονομίας 
και Οικονομικών, Ανάπτυξης και Πολιτισμού (ΦΕΚ Β' 
900/16.07.2002): α) «ΚΑΝΤΟΒ ΟΑΡΙΤΑΙ Χρηματοοικονο¬ 
μικοί Σύμβουλοι Α.Ε.»Λεωφ. Βασιλ. Σοφίας αριθμ. 4-Αθή¬ 
να και β) «ΟΕΙΟΙΤΤΕ ΑΝΩ ΤΟυΟΗΕ, Χατζηπαύλου, Σο¬ 
φιανός και Καμπάνης Α.Ε.», Λεωφ. Κηφισίας αριθμ. 250 - 
Αθήνα (Χαλάνδρι). 

2. Οι εκκαθαριστές των εταιρειών της παρ. 1 της πα- 
ρούσης υποχρεούνται μέσα σε προθεσμία 20 εργάσιμων 
ημερών από την ολοκλήρωση της διαδικασίας των παρα¬ 
γράφων 3 και 4 του άρθρου 46α του Ν.1892/1990 ή από 
την δημοσίευση της παρούσης, εφ’ όσον η ολοκλήρωση 
της διαδικασίας αυτής έχει συντελεσθεί νωρίτερα, να πα¬ 
ραδώσουν σε κάθε μία από τις παραπάνω οριζόμενες 
εταιρείες - εκτιμητές όλα τα διαθέσιμα στοιχεία και πλη¬ 
ροφορίες που είναι αναγκαίες για την εκτέλεση του έργου 
της αποτίμησης, συντάσσοντας σχετικό πρωτόκολλο πα¬ 
ράδοσης και παραλαβής. 

3. Οι εκτιμητές της παρ. 1 της παρούσης οφείλουν να 
συντάξουν και παραδώσουν στονεκκαθαριστή τη σχετική 
έκθεση τους μέσα σε προθεσμία 15 εργάσιμων ημερών 
από την υπογραφή του αντίστοιχου πρωτοκόλλου παρά¬ 
δοσης και παραλαβής των στοιχείων της παραγράφου 2 
τηςπαρούσης. 

4. Η αμοιβή του καθενός εκτιμητή για τη σύνταξη της έκ¬ 
θεσης αποτίμησης ορίζεται σε 25.000 ΕΥΡΩ για κάθε μία 
από τις υπό εκκαθάριση εταιρείες και καταβάλλεται από 
τον αρμόδιο εκκαθαριστή, κατά το ήμισυ με την παράδο¬ 
ση των στοιχείων και κατά το ήμισυ με την υποβολή της έκ¬ 
θεσης αποτίμησης. Στην αμοιβή δεν περιλαμβάνονται τυ¬ 
χόν έξοδα, που ο εκτιμητής τιμολογεί χωριστά και τα 
οποία ο εκκαθαριστής εξοφλεί με την προσκόμιση των νο¬ 
μίμων παραστατικών. Τα έξοδα αυτά δεν μπορούν να 
υπερβούν το 40% της οριζόμενης κατά τα ανωτέρω αμοι¬ 
βής- 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠΟΣΤΟΛΟΣ ΦΩΤΙΑΔΗΣ ΙΩΑΝΝΗΣ ΚΟΥΡΑΚΗΣ 


Απόκτηση Ελληνικής Ιθαγένειας του ομογενούς Σαρκι- 
σιάν (επώνυμο) Ρόμπερτ (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 184575/21.6.2002 απόφαση του Γενικού Γραμ¬ 
ματέα της Περιφέρειας Θεσσαλίας που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις», όπως τροποποιήθηκε με το άρθρο 76 του Ν. 
2910/2001 (ΦΕΚ 91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις» , 
γίνεται αποδεκτή η από 20.3.2001 αίτηση του ανωτέρω 
ομογενούς Σαρκισιάν (επώνυμο) Ρόμπερτ (κ. όνομα) περί 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

απόκτησης της Ελληνικής Ιθαγένειας και του εξελληνι- 
σμού του ονοματεπωνύμου του από Σαρκισιάν Ρόμπερτ 
σε Σαρκισιάν Ροβέρτος και ο οποίος γεννήθηκε στις 
30.8.1980 στο χωριό Κούστσιτης Γεωργίας. Τα στοιχεία 
του είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ: Σαρκισιάν Μάνβελ 

ΜΗΤΡΟΣ (πριν το γάμο): Κορέλοβα Μεντέα 

ΣΥΖΥΓΟΥ: 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 


( 8 ) 

Απόκτηση Ελληνικής Ιθαγένειας της ομογενούς Σαρκι- 
σιάν (επώνυμο) Μεντέα (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 184573/21.6.2002 απόφαση του Γενικού Γραμ¬ 
ματέα της Περιφέρειας Θεσσαλίας, που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις», όπως τροποποιήθηκε με το άρθρο 76 του Ν. 
2910/2001 (ΦΕΚ91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 20.3.2001 αίτηση της ανωτέρω 
ομογενούς Σαρκισιάν (επώνυμο) Μεντέα (κ. όνομα) περί 
απόκτησης της Ελληνικής Ιθαγένειας και του εξελληνι- 
σμού του ονοματεπωνύμου της από Σαρκισιάν Μεντέα σε 
Σαρκισιάν Μήδεια και η οποία γεννήθηκε στις 8.11.1962 
στο χωριό Αβρανλό περιοχή Τετριτσκάροσκι της Γεωρ¬ 
γίας. Τα στοιχεία της είναι: 

ΕΠΩΝΥΜΟ ΟΝΟΜΑ 
ΠΑΤΡΟΣ: Κορέλωβ Σέργιος 

ΜΗΤΡΟΣ (πριν το γάμο): Καραγκέζοβα Λιουμπόβ 

ΣΥΖΥΓΟΥ: Σαρκισιάν Μάνβελ 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 


Ο) 

Απόκτηση Ελληνικής Ιθαγένειας της ομογενούς Σαρκι- 
σιάν (επώνυμο) Ρουζάνα (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 183741/12.6.2002 απόφαση του Γενικού Γραμ¬ 
ματέα της Περιφέρειας Θεσσαλίας που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλλινοστού- 
ντων ομογενών από την τέως Σοβιετική Ένωση και άλλες 
διατάξεις», όπως τροποποιήθηκε με το άρθρο 76 του Ν. 
2910/2001 (ΦΕΚ91/Α/2.5.2001 ) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 20.3.2001 αίτηση της ανωτέρω 


ομογενούς Σαρκισιάν (επώνυμο) Ρουζάνα (κ. όνομα) περί 
απόκτησης της Ελληνικής Ιθαγένειας και του εξελληνι- 
σμού του ονοματεπωνύμου της από Σαρκισιάν Ρουζάνα 
σε Σαρκισιάν Ροζάνα και η οποία γεννήθηκε στις 
27.6.1982 στο χωριό Κούσι - περιοχή Τσάλκα της Γεωρ- 
γίας.Τα στοιχεία της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ: Σαρκισιάν Μάνβελ 

ΜΗΤΡΟΣ (πριντο γάμο): Κορέλοβα Μεντέα 

ΣΥΖΥΓΟΥ: 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 6973 (10) 

Σύσταση Διαδημοτικής διαχείρισης ΧΥΤΑ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 και 285 του Π.Δ. 
410/1995. 

2. Τις 32/2002, 42/2002, 42/2002, 58/2002 και 73/2002 
αποφάσεις των Δήμων Ανθεμούντα, Τρίγλιας, Καλλικρά- 
τειας και Μουδανιών σχετικά με τη σύσταση Διαδημοτι¬ 
κής επιχείρησης διαχείρισης ΧΥΤΑ 2ης Διαχειριστικής 
ενότητας. 

3. Την υποβληθείσα οικονομοτεχνική μελέτη καιτηναπό 
28.1.2002 έκθεση αξιολόγησης της μελέτης από την επι¬ 
τροπή αξιολόγησης, 

4. Την αρ. 5631/2000 (ΦΕΚ 1339/Β/2000) απόφαση του 
Γ.Γ.Π./Κ.Μ. για την εκχώρηση αρμοδιοτήτων, αποφασί¬ 
ζουμε: 

Συστήνεται Διαδημοτική επιχείρηση με την επωνυμία 
ΔΕΔΑ 2ης ΔΕ με τους Δήμους, Μουδανιών, Καλλικράτει- 
ας, Ανθεμούντα και Τρίγλιας. 

- Σκοπός της συνεργασίας είναι: 

Η διαχείριση και λειτουργία του ΧΥΤΑ της ενότητας. 

Η παροχή συμβουλευτικών υπηρεσιών προς τους Δή¬ 
μους Μουδανιών, Τρίγλιας, Ανθεμούντα και Καλλικράτειας. 

Επιπρόσθετα η Διαδημοτική Επιχείρηση μπορεί να ανα- 
λάβει και τα ακόλουθα: 

Την εκπόνηση περιβαλλοντικών προγραμμάτων και 
πρωτοβουλιών που εκπορεύονται και συγχρηματοδοτού- 
νται από την Ευρωπαϊκή Ένωση. 

Την εκπόνηση περιβαλλοντικών μελετών. 

Την υλοποίηση των προβλεπόμενων από το Διαχειριστι¬ 
κό Σχέδιο προγραμμάτων ανακύκλωσης. 

Σύμφωνα με την Εγκύκλιο 32/27.9.2001 του Τμήματος 
Διαχείρισης Στερεών Αποβλήτων (ΔΣΑ) του ΥΠΕΧΩΔΕ, 
στους σκοπούς σύστασης των φορέων Υλοποίησης και 
διαχείρισης εγκαταστάσεων ΔΣΑ πρέπει να περιλαμβά¬ 
νονται και: 

Η διακπεραίωση προγραμμάτων ενημέρωσης - ευαι- 
σθητοποίησης πολιτών σχετικά με τη διαχείριση στερεών 
αποβλήτων. 

Η εξασφάλιση βέλτιστης παροχής υπηρεσιών. 

Η πλήρης και δίκαιη εφαρμογή της αρχής «ο ρυπαίνων 
πληρώνει». 

Η προώθηση κινήτρων μείωσης παραγωγής αποβλήτων. 

Η κοινωνική αποδοχή των έργων. 

Η οικονομική βιωσιμότητα των φορέων των έργων. 

Οργανικά και τεχνοκρατικά θέματα διαχείρισης των 
αποβλήτων. 

3. Οι κύριες υποχρεώσεις του φορέα διαχείρισης σε 
σχέση με τη λειτουργία του ΧΥΤΑ,όπως αυτές προβλέπο- 
νται από την υφιστάμενη νομοθεσία έχουν ως εξής: 

Τήρηση βιβλίου λειτουργίας ελέγχου και παρακολού¬ 
θησης του ΧΥΤΑ. 

Παράθεση στατιστικών στοιχείων και αξιολόγηση αυ¬ 
τών. 

Παράθεση αποτελεσμάτων και συμπερασμάτων. 

Παροχή άδειας επίσκεψης σε άτομα ή ομάδες που επι¬ 
θυμούν να επισκεφθούν το έργο. 

Ο ΦΔΑ είναι, επίσης, υπεύθυνος για την ενημέρωση των 
αρμοδίων αρχών για τυχόν σοβαρές επιπτώσεις στο πε¬ 
ριβάλλον, συντάσσει έκθεση κατάστασης του χώρου, 
έχει την ευθύνη για τη θέσπιση και την τήρηση των απα¬ 
ραίτητων μέτρων ασφάλειας και υγιεινής από τους εργα¬ 
ζόμενους, για την εκπαίδευση και τη συνεχή επιμόρφωση 
του επιστημονικού και τεχνικού προσωπικού. 

4. Η Διαδημοτική επιχείρηση θα διοικείται από 7μελές 
Διοικητικό Συμβούλιο, 1 μέλος του οποίου θα προέρχεται 
από το Δήμο Μουδανιών, 1 μέλος από το Δήμο Καλλικρά- 
τειας, 2 μέλη από το Δήμο Τρίγλιας, 2 μέλη από το Δήμο 
Ανθεμούντα, οι οποίοι θα οριστούν από τα Δημοτικά Συμ¬ 
βούλια, και 1 μέλος απάτην Αναπτυξιακή Εταιρεία Νομού 
Χαλκιδικής. 

5. Η διάρκεια της επιχείρησης θα είναι 30 χρόνια, με 
έδρα στο χώρο του ΧΥΤΑ, και προσωρινά, μέχρι την υλο¬ 
ποίηση του, σε κάποιο γειτονικό οικισμό. 

6. Η υπηρεσιακή διάρθρωση της επιχείρησης σε πλήρη 
λειτουργία θα έχει τη μορφή: 

1) Διεύθυνση 2) Τμήμα λειτουργίας και ασφάλειας ΧΥ¬ 
ΤΑ 3) Τμήμα Διοικητικής και Οικονομικής μέριμνας και 
Πληροφορικής. 

7. Το κόστος για την εκπλήρωση του αντικειμένου της 
συνεργασίας ανέρχεται στο ποσό των 4.077.282,82 ευρώ 
(1.389.334.120 δρχ.) και θα καλυφθεί από χρηματοδοτή¬ 
σεις. 

8. Το απαιτούμενο αρχικό κεφάλαιο της επιχείρησης για 
την ίδρυση της ανέρχεται σε 90.388,85 ευοώ (30,8 εκατ. 
δρχ.) ή σε 54. .878,94 ευρώ (18,7 εκατ. δρχ.) χωρίς τις απο¬ 
σβέσεις που υπεισέρχονται στο λειτουργικό κόστος του 
ΧΥΤΑ. Η εισφορά των Δήμων στο αρχικό κεφάλαιο, το 
οποίο συμπεριλαμβάνει και την αξία της δημοτικής έκτα¬ 
σης όπου θα εγκατασταθεί ο ΧΥΤΑ θα είναι ανάλογη των 
απορριμμάτων που παράγουν. 

Ο φορέας θα επωμιστεί το λειτουργικό κόστος του ΧΥ¬ 
ΤΑ, το οποίο εκτιμάται ότι θα ανέλθει κατά το Ιο έτος λει¬ 


τουργίας σε 17,36 ευρώ (5.916 δρχ.) ανά τόνο 
απορριμμάτων, συμπεριλαμβανομένων κόστους προσω¬ 
πικού και αποσβέσεων. 

9. Για την παρακολούθηση των όρωντης σύμβασης ορί¬ 
ζεται επιτροπή, η οποία αποτελείται από 5 μέλη, τα οποία 
θα ορίζονται με απόφαση Δημοτικού Συμβουλίου την αρ¬ 
χή κάθε Δημοτικής περιόδου. 

10. Η διάλυση της επιχείρησης θα επέλθει μετά το πέ¬ 
ρας των 30 ετών ή διαφορετικά με απόφαση του Διοικητι¬ 
κού Συμβουλίου, με την απόλυτη πλειοψηφία των μελών 
του, ενώ το χρονοδιάγραμμα εφαρμογήςτου σκοπούτης 
συνεργασίας, πρόκειται να περιληφθεί στη σύμβαση, η 
οποία θα υπογράφει μεταξύ των Δήμων Μουδανιών, Καλ- 
λικράτειας, Ανθεμούντα και Τρίγλιας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 4 Ιουλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κοράκη Μαρία του Ματθαίου. 

Η ΝΟΜΑΡΧΗΣ ΑΘΗΝΩΝ 

Με την 3488/5.7.2002 απόφαση της Νομάρχου Αθηνών 
χορηγείται στην Κοράκη Μαρία του Ματθαίου, άδεια 
ασκήσεως επαγγέλματος Κοινωνικού Λειτουργού. 

Η Νομάρχης 
Ε. ΜΠΕΣΜΠΕΑ 

-♦- 

( 12 ) 

Χορήγηση άδειας άσκησης επαγγέλματος Κοινωνικού 
Λειτουργού στην Μακραχλή Κωνσταντίνα του Κων¬ 
σταντίνου. 

Η ΝΟΜΑΡΧΗΣ ΑΘΗΝΩΝ 

Με την 3813/26.7.2002 απόφαση της Νομάρχου Αθη¬ 
νών χορηγείται στην Μακραχλή Κωνσταντίνα του Κων¬ 
σταντίνου, άδεια ασκήσεως επαγγέλματος Κοινωνικού 
Λειτουργού. 

Η Νομάρχης 
Ε. ΜΠΕΣΜΠΕΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




